Elektrisüsteemi bilansi tagamise (tasakaalustamise) eeskirjade avaliku konsultatsiooni tagasiside kokkuvõte
(Avalik konsultatsioon perioodil 21.02.-04.03.2025)
Bilansi tagamise ehk tasakaalustamise eeskirjad on koostatud ElTS §39 lg (1) 31 alusel.
	Nr
	Eeskirjade punkt
	Konsultatsioonil laekunud kommentaar/ettepanek 
	Eleringi tagasiside

	1. 
	4. peatükk
	Toetame Kiisa hinnastamise muutmist turupõhiseks. Seda tuleks teha võimalikult kiiresti. Lisaks tuleks sätestada mingid limiidid, milles üle hinnad ei saa minna. 4000 BE hinnad ei ole turuloogika mõttes normaalsed, see on kunstlik turumoonutus. 

	Täname ettepaneku eest. Vastavalt ACER otsusele “Amendment to the methodology for pricing balancing energy and cross-zonal capacity used for the exchange of balancing energy or operating the imbalance netting process in accordance with Article 30(1) of Commission Regulation (EU) 2017/2195 establishing a guideline on electricity balancing”[footnoteRef:2] on mFRR energiaturu hinnalagi 15000 EUR/MWh ja hinnapõrand -15000 EUR/MWh. [2:  https://www.acer.europa.eu/sites/default/files/documents/en/Electricity/MARKET-CODES/ELECTRICITY-BALANCING/07%20Pricing/Approved/Action%205%20-%20ACER%20Decision%2003-2022%20on%20the%20amendment%20of%20the%20pricing%20methodology%20-%20Annex%20I.pdf] 



	2. 
	4. peatükk
	Teine teema on seotud pakkumistega turul ja vajadusega kasutada Kiisat. Oleme näinud, et turul on ebamõistlikud plokk pakkumised, mis justkui „söövad“ kogu turu ära, kuid ei taga juhtimiseks vajalikku paindlikkust. See on süsteemne probleem, mis reaalselt takistab sagedusreservide turu normaalset toimimist ja mõistlikku hinnataset.  
Oleme ette valmistamas pöördumist regulaatoritele, et küsida nende arvamust reeglitele. Loodan, et ka Elering astub omapoolseid samme, et tagada süsteemi toimimine mõistlike kuludega ja ei vaata ainult koguseid.

	Balti süsteemihaldurid kaalusid turudisaini ette valmistades pakkumiste sidumise ja jaotamatuks tegemise võimaluse andmist ja selle potentsiaalset mõju mastaapi turuosalistele. Süsteemihaldurid on teadlikud, et suured jaotamatud pakkumised võivad turuosa ära võtta väiksemate ja teinekord ka osaliselt soodsamate pakkujate käest. Teisest küljest on jaotamatud pakkumised teatud turuosaliste jaoks oluline riski maanduse allikas, et pakkumise vastu võtmise korral ei võeta vastu 1 MW vaid suurem kogus. Kui need turuosalised ei saa oma riske pakkumiste tegemisel piisavalt maandada, väljenduvad need riskid pakkumiste hinnas. Seega on oluline tasakaalu otsimise koht turuosalistele paindumatute pakkumiste tegemisel ning kogu reserviturgude kulude vahel. Äärmusesse minnes, ühiskond ei saa endale lubada reservide võimsusturgu, kus saab teha ainult ühe tunni pikkuseid jaotatavaid pakkumisi. Kindlasti oleme aga siinkohal valmis turuosalistega arutama ja ootame konkreetseid ettepanekuid, milline võiks olla tasakaalukoht paindumatute pakkumiste lubamisel, mis võiks tuua piisava turu paindlikkuse ning mõistlikud kulud ühiskonna jaoks.


	3. 
	4. peatükk
	Elering on teinud ettepaneku asendada administratiivselt fikseeritud hinnaastmed turult saadavate hinnaindikatsioonidega. Me põhimõtteliselt toetame antud lähenemist, sest senised administratiivselt fikseeritud hinnaastmed ei oma turuhindadega mingit seost. Küll oleme me aga eriarvamusel pakutud muudatuste täpse sõnastuse osas.
 
Esiteks, me leiame, et hinna indikatsiooni ei tuleks võtta mitte „kõrgeimalt/madalaimalt pakkumuse hinnalt“ vaid „kõrgeimalt/madalaimalt aktiveeritud pakkumuse hinnalt“. Vastasel korral võib tekkida oht, kus Kiisa pakkumine hinnastatakse väga kõrge (või madala) pakkumise hinnaga, millel ei ole tavapärases turuolukorras lootustki läbi minna. 
 
Teiseks, me leiame, et 3 päevane periood on liiga pikk hinnaindikatsiooni leidmiseks. Meie hinnangul võiks olla sobivam leida see hind viimase 24 tunni pikkusest perioodist. See aitaks kaasa kõrgete hindade võimaliku mõju kandumise vältimisele pikemale perioodile.
 
Eelnevast tulenevalt teeme me ettepaneku sõnastada eeskirjades üles ja allareguleerimist käsitlevad muudetavad laused järgmiselt:
 
„Kiisa AREJ-de hinnaastmed ülesse reguleerimisel, kus H on Balti sagedusreservide Eesti, Läti ja Leedu hinnapiirkonna mFRR energiaturu ülesreguleerimise viimase 24 tunni eelmise 3 päeva kõrgeima aktiveeritud pakkumuse hind turuajaühikus, jättes välja Kiisa AREJ enda pakkumused ja mitte väiksem kui Kiisa AREJ käitamiskulud“.

„Kiisa AREJ-de hinnaastmed alla reguleerimisel, kus A on Balti sagedusreservide Eesti, Läti ja Leedu hinnapiirkonna mFRR energiaturu allareguleerimise viimase 24 tunni eelmise 3 päeva madalaima aktiveeritud pakkumise hind turuajaühikus, jättes välja Kiisa AREJ enda pakkumused ja mitte väiksem kui Kiisa AREJ käitamiskulud“.

„Kui eeltoodud tegurid H ja A ei ole viimase 24 tunni eelmise 3 päeva kohta leitavad (näiteks puuduvad avaldatud andmed mõne hinnapiirkonna kohta) kasutab Elering viimaseid avaldatud andmeid“. 

	
Eleringi ettepanek arvestab et turul võivad tekkida lühiajalised variatsioonid pakkumiste hindades, mis võivad tuleneda lühiajalistest varade mitte kättesaadavusest või vaadeldavate turupäevade tüüpilisest erinevusest. Eleringi ootus on hoida Kiisa AREJ mFRR pakkumised viimase varana mFRR turul, mistõttu soovitakse vältida lühiajalistest hinnavariatsioonidest tingitud vale hinnataseme määramist Kiisa AREJ mFRR pakkumistele. Elering näeb, et vaadeldes jooksvalt eelmise 3 päeva hinnatasemeid, suudetakse vältida valesid hinna signaale.

Aktiveeritud pakkumiste hinnatasemed sõltuvalt turul olevatest pakkumistest kui ka mFRR nõudlusest vaadeldaval perioodil. Turul aktiveeritud mFRR nõudlused võivad tugevalt varieeruda perioodide vahel, mistõttu perioodid, kus nõudlus on madal, annaks hinna Kiisa AREJ mFRR pakkumistele vale signaali perioodiks, kus mFRR nõudlus on eelnevast perioodist suurem. Seetõttu Elering leiab, et Kiisa AREJ mFRR pakkumised peavad arvestama ikkagi turu poolt esitatud pakkumiste hinnatasemeid, et tagada Kiisa AREJ mFRR pakkumised viimase varana turul ja vältida valesid signaale turul, kus Kiisa AREJ mFRR pakkumised oleks märkimisväärselt odavamad tulenevalt eelneva perioodi madalast mFRR nõudlusest.

	4. 
	4. peatükk
	Kuna Elering ei saa teostada järelevalvet Leedu ja Läti mFRR energiaturu hinnapakkumiste üle, siis peame mõistlikuks sätestada igale Eleringi pakutavale hinnaastmele tehnilise hinnalae vältimaks võimalike anomaalsete hindade teket. Nimetatud hinnalaed oleks seejuures mõistlik seostada Euroopa elektrituru päev-ette hinnaga vastaval perioodil.

Leedu süsteemihaldur Litgrid kasutab aFRR teenuse ostmiseks elektrisalvestilt hinnalimiite 750 EUR/MWh ja -250  EUR/MWh . Usume, et tegemist on kohase analoogiaga ka Kiisa EJ-le piirmäärade kohaldamiseks. 

Kiisa AREJ hinnaastmed ülesse reguleerimisel:
· 50 MW@MAX(MIN (750; 24h kõrgeima hinnaga aktiveeritud pakkumine x1,1); 1,1xDay-Ahead turu MTU hind)
· 50 MW@MAX(MIN (1000; 24h kõrgeima hinnaga aktiveeritud pakkumine x1,2); 1,2xDay-Ahead turu MTU hind)
· 50 MW@MAX(MIN (1250; 24h kõrgeima hinnaga aktiveeritud pakkumine x1,3); 1,3xDay-Ahead turu MTU hind)
· 50 MW@MAX(MIN (1500; 24h kõrgeima hinnaga aktiveeritud pakkumine x1,4); 1,4xDay-Ahead turu MTU hind)
· 50 MW@MAX(MIN (1750; 24h kõrgeima hinnaga aktiveeritud pakkumine x1,5); 1,5xDay-Ahead turu MTU hind)

Kiisa AREJ hinnaastmed alla reguleerimisel:
· 10 MW@MIN(MAX (-250; 24h madalaima hinnaga aktiveeritud pakkumine x1,1); 1,1xDay-Ahead turu MTU hind)
· 10 MW@MIN(MAX (-500; 24h madalaima hinnaga aktiveeritud pakkumine x1,2); 1,2xDay-Ahead turu MTU hind)
· 10 MW@MIN(MAX (-750; 24h madalaima hinnaga aktiveeritud pakkumine x1,3); 1,3xDay-Ahead turu MTU hind)
· 10 MW@MIN(MAX (-1000; 24h madalaima hinnaga aktiveeritud pakkumine x1,4); 1,4xDay-Ahead turu MTU hind)

	
Eleringi ootus on hoida Kiisa AREJ mFRR pakkumised viimase varana mFRR turul, mistõttu soovitakse vältida lühiajalistest hinnavariatsioonidest tingitud vale hinnataseme määramist Kiisa AREJ mFRR pakkumistele.

Toodud hinnaastmete juures päev-ette turu hinnakomponendi lisamine töötab vastupidiselt Eleringi ootusele ja ei peegelda Kiisa AREJ kui last resort vara põhimõtet. Seetõttu Elering ei ole nõus päev-ette turu hinna komponenti lisama hinna kujundusse. Hinnalagede sätestamine

	5. 
	4. peatükk
	Kaaluda Kiisa AREJ mFRR energiaturu üles- ja allareguleerimise hinnaastmete kujunemise referentshinna selgitamiseks muud meetodit kui kõrgeim/madalaim pakkumuse hind turuajaühikus ning selle välja selgitamiseks pikemat perioodi kui 3 päeva.
Selgitame, et hinnaastmete sõltuvusse seadmine ülesreguleerimise puhul kõrgeima ja allareguleerimise puhul madalaima pakkumise hinnaga võib suurendada riski turumanipulatsiooniks. Näiteks peab juhul, kui turule tehakse pakkumine väikese mahu kuid kõrge hinnaga (nt 5000 €/1 MWh), tuleb see kirjeldatud tingimuste kohaselt võtta referentshinnaks. Samas tekitaksid sellised olukorrad turul ebastabiilsust, teadmatust ja prognoosimatust, mis ei ole turu mõistlikule ja loogilisele toimimisele hea.
Alternatiivina näeme, et referentshinnaks sobiks kõrgeim/madalaim aktiveeritud pakkumine, ent sellisel juhul peaks vaadeldav periood olema kolmest päevast märkimisväärselt pikem, nt kaks nädalat, et võimaldada piisavat valimit. 

	Elering lähtub eeldusest, et Kiisa AREJ osaleb turul alles siis, kui turuosaliste pakkumused MARI platvormil on ammendunud. Samas on Balti tasakaalustusteenuse turud alles algusjärgus ning likviidsus turul võib olla väga madal ning hinnad äärmiselt volatiilsed. Sidudes Kiisa AREJ hinnastamise tegelike turupakkumistega, tagame Kiisa AREJ hinnastamise seotuse tegeliku turu hinnatasemega. Elering on seisukohal, et referentsinna periood ei tohi olla seejuures liiga pikk, sest sellisel juhul ühe, ekstreemselt kõrgete hindadega, turuajaühiku (MTU) mõju Kiisa AREJ hinnastamisele kandub väga pika perioodi peale. Samuti väga lühikese perioodi korral võivad ekstreemselt madalad hinnad viia olukorrani, kus Kiisa hinnastamine oleks alla tegeliku turutaseme ja Kiisa AREJ  tõrjuks tahtmatult turult välja turupõhised pakkumised. Seetõttu peab Elering mõistlikuks referentshinna määramisel 3 päeva pikkust perioodi.

	6.
	4. peatükk
	Kaaluda Kiisa AREJ hinnaastmete jaoks järsemat hinnakordaja kasvukõverat.
Selgitame, et olukorras, kus Kiisa AREJ pääseb kokku lepitud tingimustel mFRR turule viimase pakkujana, on põhjendatud määrata hinnatasemetele kordajad, mis väljendaksid paremini tekkinud tingimuste erakorralisust ning annaksid turule proportsionaalse signaali. Näiteks võiks kaaluda kordajaid, mis algaksid tasemelt 1,5 ning erineksid teineteisest lineaarselt kasvades 0,5 võrra (st vastavalt 1,5; 2,0; 2,5; 3,0 ja 3,5). 

	Eleringi hinnangul välja pakutud hinnakordajad tagavad turule proportsionaalse signaali. Süsteemi suure häiringu korral (näiteks suure tootmisvõimsuse või alalisvooluühenuse avarii) toob järsemate hinnakordajate kasutamine kaas väga järsu ebabilansi hinna kasvu. Kuna Balti tasakaalustamisteenuse turud on alles algusjärgus ja vahel ebalikviidsed, siis on Kiisa AREJ käivitamine ühiskonna jaoks vajalik süsteemi stabiilsuse säilitamise seisukohast, kuid see ei tohiks turuosalistele põhjustada ebamõistlikke kulusid. 

	7.
	4. peatükk
	The way the activation of the Kiisa plant will be communicated to market participants is not, as far as we can tell, mentioned in the document.
However, it represents a significant market intervention with important consequences for all market parties. 
=> Any activation of the Kiisa plant should be announced in a standardised way, the timing and method of which should be included in the document.

	Kiisa participates in the mFRR reserves market in accordance with the MARI Platform rules, meaning bids must be submitted 25 minutes before each MTU. Kiisa's bids are 'Direct Activation' with bid capacity and price steps as described in the consulted 'Elektrisüsteemi bilansi tagamise (tasakaalustamise) eeskirjad.`

	8. 
	4. peatükk
	Section 4 mentions: "Kiisa kompleksi, kui süsteemihalduri omanduses olevaid seadmeid, käivitatakse mFRR energiaturul ühise otseste pakkumiste üldnimekirjas vastavalt hinnale". We understand this means the Kiisa plant will have always active mFRR bids for direct activation. 
That woud mean Kiisa regularly participates in the market, with a high price, regardless of network health. This does not fit the European definition of a strategic reserve asset. 
=> The pricing mechanism absolutely needs to ensure that the Kiisa price is never activated before a regular market participant. We propose /following/ points 2 and 3 towards that goal. 

	Kiisa is not providing strategic reserve service. Elering may use own assets (Kiisa PP) for balancing services in line with derogation in directive (EU) 2024/1711 of the European parliament and of the council of 13 June 2024 amending Directives (EU) 2018/2001 and (EU) 2019/944 as regards improving the Union’s electricity market design Article 66. Kiisa is demand reduction unit for Baltic capacity market for the Estonian LFC area mFRR upward demand. Kiisa ERPP shall provide energy bids at the price levels indicated to the MARI mFRR platform. After submitting the bids to the platform, Elering cannot dictate who can activate the bids. 

	9. 
	4. peatükk
	The proposed amounts H and A are based on the max offered mFRR bid in the previous 3 days.  
However, the prices on the day of activation may be very different from those of the previous days. As the document rightly says, the Kiisa plant should be activated last. Its price should not be lower than regular market participants in the time period of activation.
=> It is critical that the days considered for H and A include the day of activation itself.

	Elering assumes that Kiisa will participate in the market only once the bids from market participants on the MARI Platform have been exhausted. However, the Baltic balancing markets are still in their early stages, and market liquidity may be very low, with prices being extremely volatile. By linking Kiisa's pricing to actual market bids, we ensure that Kiisa's pricing is aligned with the actual market price level. However, as liquidity may be very low in extreme cases, using the day of activation itself as a reference value could lead to very extreme prices, causing unjustified costs for society.


	10.
	4. peatükk
	Defining H and A only on the max bid price for 3 days seems insufficient and is not justified. Considering bid prices across only 3 days makes activations of the Kiisa plant very unlikely to reflect the actual end of the merit order.
=> We recommend defining H and A as the max offered mFRR energy bid prices over the day of activation and the previous 30 days. 

	Elering believes that the reference price period should not be too long, as in such a case, the impact of a single market time unit (MTU) with extremely high prices would affect Kiisa's pricing over a very long period. Similarly, in the case of a very short period, extremely low prices could lead to a situation where Kiisa's pricing would fall below the actual market level, and Kiisa could unintentionally drive market-based bids out of the market. Therefore, Elering considers a 3-day period to be reasonable when determining the reference price.


	11.
	4. peatükk
	As per the BRP Terms and Conditions, in the case of Kiisa AREJ activation, the imbalance price will be at least the intraday technical price limit, or 10,000€/MWh. However, with the current proposal, the mFRR marginal price could realistically be 800€/MWh for the same quarter-hour. There would then be an extreme gap between imbalance and mFRR price.
This breaks the link between the imbalance price and the balancing energy cost. It also incentivises BSPs who are also BRPs to deliver more mFRR than requested (in case of upwards activation). They would then benefit from the much higher imbalance price. 
=> We recommend aligning the imbalance price and the mFRR energy price over quarter-hours featuring Kiisa activations.

	Kiisa emergency reserve power plant is not a strategic reserve, and therefore, the imbalance price is calculated based on the standard pricing formula as defined in the terms and conditions.

	12.
	Üldine
	Probleem on, et Kiisa käitised moodustavad avariireservelektrijaama, mille osalemine reguleerimisvõimsuste ja -energia turul ei ole selle funktsiooniga lubatud.
ElTS §3 1) avariireservelektrijaam – elektrijaam, milles toodetakse elektrienergiat süsteemi või süsteemiga elektrilises ühenduses oleva teise riigi elektrisüsteemi tootmisvõimsuse või ülekandevõimsuse ootamatu väljalülitumise korral või kui on ohustatud süsteemi varustuskindlus;

Sama mõtet kordab ElTS § 16 (3) 11) põhivõrguettevõtja toodab elektrienergiat avariireservelektrijaamas süsteemi või süsteemiga elektrilises ühenduses oleva teise riigi elektrisüsteemi tootmisvõimsuse või ülekandevõimsuse ootamatu väljalülitumise korral või kui on ohustatud süsteemi varustuskindlus või kui see on vajalik avariireservelektrijaama perioodiliseks katsetamiseks;

Kui Elering tuvastab, et esineb mõni punktis 2. toodud olukord, siis tuleb seda tõendada ja vastavalt kommunikeerida. Kui selline olukord on pidev, siis vajab see erilist tähelepanu ja teavitamist, sest sellisel juhul on tegemist Eesti elektrisüsteemi süsteemse riski realiseerumisega, mille kõrvaldamine ei ole kiiresti võimalik ning millega tekib turuosalistele kahju.

	
Balti elektrisüsteemi Mandri-Euroopaga sünkroniseerimise projekti valguses said Balti riigid Euroopa elektrituru direktiivis erandi, mis võimaldab Eesti, Läti ja Leedu põhivõrguettevõtjatel tugineda tasakaalustamisteenustele, mida osutavad riigisisesed elektrisalvestite pakkujad, põhivõrguettevõtjatega seotud ettevõtjad ja muud põhivõrguettevõtjatele kuuluvad üksused. Erand kehtib kuni kolm aastat pärast Eesti, Läti ja Leedu ühinemist Mandri-Euroopa sünkroonalaga. Kui see on vajalik varustuskindluse säilitamiseks, võib komisjon esialgset kolmeaastast perioodi pikendada kuni viie aasta võrra. Kiisa käivitub läbi MARI platvormi, kui süsteemil on nõudlus tasakaalustamisenergia järele ja turul puuduvad teised sobiliku suurusega või Kiisa pakkumisest soodsamad mFRR energia pakkumised, mistõttu on Kiisa kasutamine disainitud viisil, mis mõjutaks turgu kõige vähem. Muuhulgas tuleb arvesse võtta, et süsteemi varustuskindlus saab olla ohus ka siis, kui bilansihaldurid on suures ebabilansis, mida Balti elektrisüsteemis juba 2025. aasta jooksul on esinenud korduvalt.  

	13.
	Peatükk 4
	Probleem on samuti, et Eleringi varadest Kiisa käitistel (AREJ 1 ja AREJ 2 ning koormuspank) on lubatud Eleringi koostatud eeskirja kohaselt osaleda reguleerimisvõimsuste turul null hinnaga ning reguleerimisenergia turul mitte-muutuvkulu põhiselt, vaid seda kordades ületavas fikseeritud astmetes. Selle mõjul pääsevad Eleringile kuuluvad varad turule soodustingimustel ning määravad mitmetel tundidel ebaõiglaselt kõrge reguleerimisenergia hinna.

Ebavõrdset kohtlemist ilmestab eriti selgelt eeskirjas pakutud sõnastus, mis Kiisa käitiste soodustingimustel turule sekkumist peaks vabandama:
"Kiisa AREJ reguleerimisteenuse müügist teenitud tulu kasutatakse Kiisa AREJ käitamiskulude katmiseks. Kulude katmisest alles jääv osa kogutakse Eleringi ootel kontole ning kasutatakse alates juulist 2025 Eleringi sagedusreservide võimsuse hankimise kulude katmiseks.". Seega tekitatakse Kiisa varadega turule sekkumisega probleem, mida õigustatakse Eleringi kaudu turuosalistele soodustuse (sagedusreservide võimsuse hankimise kulude katmine) tegemisega.

Eeskirja muudatusettepanek ülaltoodud süsteemset viga ei lahenda.

	Eleringi kohustus on tagada Eesti elektrisüsteemi tasakaal igal ajahetkel vastavalt ElTS´le ja kooskõlas Kesk-Euroopa sagedusala reeglite ja lepingule (CESA). Elering järgib seejuures vastavalt määruse 2017/2195 (EBGL)[footnoteRef:3] alusel välja töötatud turureegleid ja metoodikaid. Elering peab väga oluliseks tasakaalustamisteenuste kogumõju minimeerimist Eesti ühiskonnale. Tasakaalustamise reeglite ja Kiisa tasakaalustamisteenuste turul osalemise põhimõtete välja pakkumisel on Elering esiteks, minimeerinud majanduslikku kulu ühiskonnale, ja teiseks, minimeerinud Kiisa osalemise mõju tasakaalustamisteenuste energiaturul.  [3:  KOMISJONI MÄÄRUS (EL) 2017/2195, 23. november 2017, millega kehtestatakse elektrisüsteemi tasakaalustamise eeskiri] 

Esimeses ja 12. punktis kirjeldatud erand võimaldab Eleringil Kiisa AREJ ulatuses  vähem hankida mFRR ülesreguleerimise sagedusreservide võimsust turult ja samas on süsteemi varustuskindluse ja CESA lepinguga kohaste reservide olemasolu tagatud. Senise turuinfo alusel on majanduslikult Kiisa mõju Baltikumi sagedusreservide võimsuse hankimisele suurusjärgus 1,2 MEUR/päevas. 

Muudatusega välja pakutud Kiisa mFRR üles- ja alla-reguleerimisteenuse energiapakkumise hinnastamise muutuse eesmärk on tagada, et Kiisa käivitamine toimuks viimasena turul ehk ta ei sekkuks turule välja arvatud juhul, kui teisi sobivaid pakkumisi turul ei ole. Samas soovime, et Kiisa käivitamine ei põhjustaks ebamõistlikult järske hinnahüppeid ja järsku ebabilansihinna muutust. Selgitame veel, et Kiisa pakkumised tuleb MARI platvormile esitada vastavalt platvormi reeglitele ning Kiisa on kättesaadav kõigile MARI platvormiga liitunud süsteemidele vaba ülekandevõimsuse ulatuses. Seega pakkumisi tehes ei tea ka Elering vastava MTU´l tekkivat turuolukorda.

Kuna Kiisa mFRR energiapakkumised ei ole marginaalhinnapõhised, siis tekib Eleringile sellest tulu. Kuna Elering peab olema finantsneutraalne, siis teenitud tulu suunatakse tagasi sagedusreservide teenuse hankimiseks ehk selle võrra ei tule ühiskonnal selle eest tasuda.


	14.
	
	Lisaks võib väita, et kuna Kiisa käitiste kulud on juba osaliselt või täielikult sotsialiseeritud, siis selle võrra peab Kiisa muutuvkulu olema veelgi väiksem. Selle vara osa op. kulu juba makstakse pidevalt kinni (ehk osa muutuvkulust).

	Kiisa kapitalikulud on sotsialiseeritud läbi ülekanteteenuse tariifi, mFRR reguleerimisturul osalemisega kaasneva muutuvkulude sotsialiseerimine toimub läbi tasakaalustamisturu.

	15.
	
	Kui Kiisa käitised osalevad reguleerimisvõimsuste ja -energia turul, siis milline elektrijaam täidab samal ajal avariielektrijaama rolli?

	Kiisa täidab vaatamata osalemisel sagedusreservide turgudel endiselt avariielektrijaama rolli. Mingit teist elektrijaama avariielektrijaamane ei kasutata.

	16.
	
	Juhul kui Kiisa käitiseid on põhjendatud kasutada reguleerimisvõimsuse ja -energia turul, siis tuleb seda teha turupõhiselt ning Kiisa käitiseid teiste turuosalistega võrdselt koheldes. Seda saab teha nt. andes Kiisa varad rendile või võõrandada need võimalikult pea, kõrvaldades sellega võimaliku vastuolu, et Elering osaleb mFRR turul enda varaga, millele on antud eristaatus ja mis toodab põhjendamatut tootlust. Kiisa käitiste eristaatus on tõenäoliselt vastuolus REMIT-iga.

	Vastavalt ACER juhendile “Guidance on the application of REMIT”[footnoteRef:4] üle marginaalhinna pakkumiste tegemine on õigustatud. Kui on olemas vastavad tehnilised, regulatiivsed ja/või majanduslikud põhjused. Tasakaalustus eeskirjaga soovib Elering seada Kiisa elektrijaama mFRR energiaturu pakkumiste tegemise läbipaistva, regulaatoriga kooskõlastatud hinnad, mis minimeeriks Kiisa mõju turule, kuid tagaks reservide olemasolu ebalikviidses turuolukorras.  [4:  https://www.acer.europa.eu/sites/default/files/documents/Other%20Documents/6.1st_Edition_ACER_Guidance.pdf] 


	17.
	
	Kui Eleringile on Kiisa käitiste käitamiseks antud mingi eriluba (Nt. 2024/1711 art 2(13) alusel), mis Kiisa eristaatust põhjendaks, siis peab selle loaga seotud asjaolud avalikustama ning need eeskirjas kajastuma, selleks et väidetavat lubatud sekkumist avalikult ja õiguslikult põhjendada. Kui seda ei ole võimalik põhjendada ning Kiisa varasid turupõhiselt valitseda, siis tuleb Kiisa eristaatust võimaldavad sätted eeskirjast eemaldada.

	Konkurentsiamet on tasakaalustamise eeskirjade kooskõlastamisel (05.02.2025) analüüsinud ja kinnitanud, et Kiisa kasutamine on kooskõlas viidatud erandiga. 

	18.
	
	Lisame veel, et eeskirja muudatused võimaldavad matemaatiliselt potentsiaalselt veelgi kõrgemaid hindu (nt. kui viimase kolme päeva kõrgeim vastuvõetud hind on olnud nt. 1000 või 2000 eur/MWh) ja hindu, mis ületavad 15 000 eur/MWh lage, sest kordajad > 1.
	Kõrgemaid hindu, kui MARI Platvormi hinnalaed vastavalt “Amendment to the methodology for pricing balancing energy and cross-zonal capacity used for the exchange of balancing energy or operating the imbalance netting process in accordance with Article 30(1) of Commission Regulation (EU) 2017/2195 establishing a guideline on electricity balancing”[footnoteRef:5], ei saagi MARI süsteemi esitada.  [5:  https://www.acer.europa.eu/sites/default/files/documents/en/Electricity/MARKET-CODES/ELECTRICITY-BALANCING/07%20Pricing/Approved/Action%205%20-%20ACER%20Decision%2003-2022%20on%20the%20amendment%20of%20the%20pricing%20methodology%20-%20Annex%20I.pdf] 



	19.
	
	Lisaks märgime, et eeskirja näol on tegemist ElTS § 39 (1) 31) kohase volitatud õigusaktiga, mille annab välja Elering. Tegemist ei ole halduse sisese aktiga, sest sellel on välja ulatuv mõju. Sealjuures on oluline, et õigusaktide muudatusettepanekute menetlemisel lisatakse neile juurde seletuskiri või minimaalselt selle muutmise põhjendus. Seda antud juhul ei ole järgitud.

ElTS § 39 (1) 31) kohaselt süsteemihaldur §-is 38 nimetatud kohustuste täitmiseks koostab ja pärast Konkurentsiametiga kooskõlastamist avaldab oma veebilehel süsteemi tunnisisese reguleerimise põhimõtted, piiriüleste võimsuste jaotuskava ning ülekoormuse juhtimise põhimõtted, lähtudes Euroopa Parlamendi ja nõukogu määruses (EL) 2019/943 ning komisjoni määruses (EL) 2015/1222 sätestatud ülekoormuse juhtimise põhimõtetest.
	Elering on järginud ELTS § 39 (1) 3-1) regulatsiooni ning kooskõlastanud vastavad põhimõtted KA-ga. KA otsus on motiveeritud ja koos põhjendustega. Täiendavat konsulteerimise kohustust ELTS ette ei näe. 

